પાક વીમા વળતર મુદ્દે સીએમ રૂપાણીનું મોટું નિવેદન, જાણો શું કહ્યું. . . મોરબી નજીકના ચરાડવા પાસે આવેલા મહાકાળી આશ્રમે શિવ મહાપુરાણ કથાનું આયોજન કરવામાં આવ્યું છે જેમાં આજે મુખ્યમંત્રી વિજયભાઈ રૂપાણી તેમના પત્ની અંજલીબેન સાથે આવ્યા હતા અને કથાનું રસપાન કર્યું હતું આ તકે તેમને કહ્યું હતું કે, ચોમાસામા ભારે વરસાદ અને ત્યાર પછી કમોસમી વરસાદથી જે ખેડૂતોને નુકશાન થયું છે તેને વીમા કંપની તરફથી વીમો મળે તેના માટે સરકાર દ્વારા કેન્દ્ર સરકાર અને વીમા કંપની સાથે લાઈઝ્નીંગ કરવામાં આવી રહ્યું છે અને કોઈ ખેડૂતોને અન્યાય નહી થાય તેવી તેમને ખાતરી આપી હતી.